wannaphong/clean_thaiwikipedia huggingface dataset:
# มาร์ชสามัคคีสี่เหล่า
มาร์ชสามัคคีสี่เหล่า เป็นเพลงมาร์ชที่นาวาตรีพยงค์ มุกดา ประพันธ์ขึ้น เพื่อเป็นการปลุกใจ และสร้างความสามัคคีระหว่างทหารเหล่าทัพต่าง ๆ และตำรวจ ในฐานะที่เป็นผู้ที่มีหน้าที่ปกป้องอธิปไตย และความมั่นคงของประเทศ ทั้งภายใน และภายนอกราชอาณาจักรลูกประดู่ผู้เกิดบนเรือ โดยลูกสิงห์  เพลงนี้ได้ประพันธ์ขึ้นโดยการนำเอาวรรคแรกของเพลงชาติไทย และบางส่วนของเพลงมาร์ชสำคัญของทั้งสามเหล่าทัพและตำรวจมาดัดแปลงรวมกันเป็นเพลงเดียว ดังนี้

 เพลงมาร์ชกองทัพบก ของกองทัพบกไทย (ประพันธ์โดย นารถ ถาวรบุตร)
 เพลงราชนาวี ของกองทัพเรือไทย (ประพันธ์โดย น.อ. ภิญโญ พงษ์สมรวย)
 เพลงมาร์ชทหารอากาศ ของกองทัพอากาศไทย (ประพันธ์โดย หลวงสวัสดิ์ฑิฆัมพร)
 เพลงมาร์ชพิทักษ์สันติราษฎร์ ของกรมตำรวจ (ปัจจุบันคือสำนักงานตำรวจแห่งชาติ - ประพันธ์โดย นารถ ถาวรบุตร)

 เนื้อร้อง 

 ไทยสามัคคี สามัคคี สี่เหล่าไทย

 ประเทศไทยรวมเลือดเนื้อชาติเชื้อไทย 
 ร่วมจิตร่วมใจรักไทยไว้คงมั่น
 หากมีศัตรูจู่โจม มาโรมรบรัน 
 ร่วมใจป้องกันพร้อมทุกเหล่าเชื้อเผ่าไทย

 เกิดเป็นชายเชื้อชาติชาญ ทหารบกไทย เก่งกาจใจฉกรรจ์ 

 *ทัพบกปกป้องเป็นรั้วคุ้มครองแดนไทย     
 เลือดเนื้อกายใจขอให้เป็นพลี  มอบชีวิตเราเป็นผีเฝ้าปฐพี
 หากใครย่ำยี เหยียบแคว้น แผ่นดินไทย (*ซ้ำ)

 **ราชนาวี ชาติไทย เรือแล่นไปในสายน้ำ 
 ฝั่งทะเลของเรา หากใครเขารุกล้ำ
 ทหารเรือทุกลำ พร้อมสู้ตาย (**ซ้ำ)

 ***ไตรรงค์ธงรูปอาร์ม 
 ปีกทองขาววาววาม บอกนามสีเทาไทย
 เหนือนภาฟ้าไทย ใครรุกใครรานอธิปไตย
 ทัพอากาศของไทย พลีชีพบูชา (***ซ้ำ)

 เกิดมาแล้วต้องตาย
 ความสงบภายใน ตำรวจไทย พิทักษ์ไทยประชา
 ปราบปรามพวกทุจริตมิจฉา
 อีกอันธพาลนานาให้สิ้นไป

 ไทยสี่เหล่าเรานี้   หากสามัคคีพร้อมเพรียงจิตใจ
 เหมือนเกราะแก้ว คลาดแคล้วกำบังผองภัย 
 คุ้มครองไทย ให้ยิ่งยง

 ไทยสามัคคี สามัคคี สี่เหล่า...เรา...ชาติ...เชื้อ...ไทย.
# เขตตรวจราชการ
เขตตรวจราชการ เป็นการแบ่งเขตพื้นที่จังหวัดในประเทศไทย ออกเป็นกลุ่มต่างๆ เพื่อประโยชน์ในการตรวจ ติดตามผล เร่งรัด แนะนำ สืบสวนสอบสวน สอบข้อเท็จจริง สดับตรับฟังเหตุการณ์ เสนอแนะ ติดต่อประสานงาน ตรวจเยี่ยม หรือดำเนินการอื่นใด เพื่อให้การปฏิบัติงานของหน่วยงานของรัฐและเจ้าหน้าที่ของรัฐได้ผลสมประโยชน์ต่อทางราชการ

 ระดับการตรวจราชการ 
การตรวจราชการในประเทศไทย แบ่งออกเป็น 3 ระดับ คือ ระเบียบสำนักนายกรัฐมนตรี ว่าด้วยการตรวจราชการของผู้ตรวจราชการ พ.ศ. ๒๕๓๒
การตรวจราชการระดับสำนักนายกรัฐมนตรี
การตรวจราชการระดับกระทรวง
การตรวจราชการระดับกรม

 เขตตรวจราชการ 
การแบ่งเขตตรวจราชการในประเทศไทย แบ่งออกเป็น 18 เขต ได้แก่
 ภาคกลาง 
เขตตรวจราชการที่ 1 ประกอบด้วย จังหวัดนนทบุรี จังหวัดปทุมธานี จังหวัดพระนครศรีอยุธยา และจังหวัดสระบุรี
เขตตรวจราชการที่ 2 ประกอบด้วย จังหวัดชัยนาท จังหวัดลพบุรี จังหวัดสิงห์บุรี และจังหวัดอ่างทอง

 ภาคตะวันออก 
เขตตรวจราชการที่ 3 ประกอบด้วย จังหวัดฉะเชิงเทรา จังหวัดนครนายก จังหวัดปราจีนบุรี จังหวัดสมุทรปราการ และจังหวัดสระแก้ว
เขตตรวจราชการที่ 9 ประกอบด้วย จังหวัดจันทบุรี จังหวัดชลบุรี จังหวัดตราด และจังหวัดระยอง

 ภาคตะวันตก 
เขตตรวจราชการที่ 4 ประกอบด้วย จังหวัดกาญจนบุรี จังหวัดนครปฐม จังหวัดราชบุรี และจังหวัดสุพรรณบุรี
เขตตรวจราชการที่ 5 ประกอบด้วย จังหวัดประจวบคีรีขันธ์ จังหวัดเพชรบุรี จังหวัดสมุทรสงคราม และจังหวัดสมุทรสาคร

 ภาคใต้ 
เขตตรวจราชการที่ 6 ประกอบด้วย จังหวัดชุมพร จังหวัดนครศรีธรรมราช จังหวัดพัทลุง และจังหวัดสุราษฎร์ธานี
เขตตรวจราชการที่ 7 ประกอบด้วย จังหวัดกระบี่ จังหวัดตรัง จังหวัดพังงา จังหวัดภูเก็ต และจังหวัดระนอง
เขตตรวจราชการที่ 8 ประกอบด้วย จังหวัดนราธิวาส จังหวัดปัตตานี จังหวัดยะลา จังหวัดสงขลา และจังหวัดสตูล

 ภาคเหนือ 
เขตตรวจราชการที่ 15 ประกอบด้วย จังหวัดเชียงใหม่ จังหวัดแม่ฮ่องสอน จังหวัดลำปาง และจังหวัดลำพูน
เขตตรวจราชการที่ 16 ประกอบด้วย จังหวัดเชียงราย จังหวัดน่าน จังหวัดพะเยา และจังหวัดแพร่
เขตตรวจราชการที่ 17 ประกอบด้วย จังหวัดตาก จังหวัดพิษณุโลก จังหวัดเพชรบูรณ์ จังหวัดสุโขทัย และจังหวัดอุตรดิตถ์
เขตตรวจราชการที่ 18 ประกอบด้วย จังหวัดกำแพงเพชร จังหวัดนครสวรรค์ จังหวัดพิจิตร และจังหวัดอุทัยธานี

 ภาคตะวันออกเฉียงเหนือ 
เขตตรวจราชการที่ 10 ประกอบด้วย จังหวัดบึงกาฬ จังหวัดเลย จังหวัดหนองคาย จังหวัดหนองบัวลำภู และจังหวัดอุดรธานี
เขตตรวจราชการที่ 11 ประกอบด้วย จังหวัดนครพนม จังหวัดมุกดาหาร และจังหวัดสกลนคร
เขตตรวจราชการที่ 12 ประกอบด้วย จังหวัดกาฬสินธุ์ จังหวัดขอนแก่น จังหวัดมหาสารคาม และจังหวัดร้อยเอ็ด
เขตตรวจราชการที่ 13 ประกอบด้วย จังหวัดยโสธร จังหวัดศรีสะเกษ จังหวัดอำนาจเจริญ และจังหวัดอุบลราชธานี
เขตตรวจราชการที่ 14 ประกอบด้วย จังหวัดชัยภูมิ จังหวัดนครราชสีมา จังหวัดบุรีรัมย์ และจังหวัดสุรินทร์
# เทคโนทรอนิก
เทคโนทรอนิก เป็นกลุ่มดนตรีแนวแดนซ์สัญชาติเบลเยี่ยม ก่อตั้งโดย Jo Bogaert ในปี ค.ศ. 1988 มีผลงานเพลงดังอย่างเพลง "Pump Up The Jam" 
 

อัลบั้ม
 1989 Pump Up the Jam: The Album  #2 UK; #3 Austria; #4 Switzerland; #10 US
 1990 Trip On This - the Remixes
 1991 Body To Body
 1993 Greatest Hits
 1995 Recall

ซิงเกิล
 1988 "เทคโนทรอนิก" (as The Pro 24s) ("Pump Up The Jam" original instrumental version)
 1989 "Pump Up The Jam" (as เทคโนทรอนิก featuring Felly) (UK #2, Ger #2, Netherl #2, US Hot 100 #2, Dance/Club Play #1)
 1990 "Get Up ! (Before the Night Is Over)" (as เทคโนทรอนิก featuring Ya Kid K) (UK #2, Ger #2, Netherl #2, Ireland #2, Hot 100 #7, Dance/Club Play #2)
 1990 "This Beat Is เทคโนทรอนิก" (as เทคโนทรอนิก featuring MC Eric)  (Ireland #5, ger #10, Netherl #7, UK #14, Dance/Club Play #3)
 1990 "Spin That Wheel" (as Hi-Tek 3 featuring Ya Kid K) (Feb: UK #69; September re-release: UK #15)
 1990 "Rockin' Over the Beat" (UK #9, Ger #18, Ireland #11, Hot 100 #95)
 1990 "Megamix" By The Unity Mixers (Patrick Samoy & Luc Rigaux) (# 1 in Europe, #6 UK, Ger #9, Netherl #26)
 1990 "Turn It Up" (as เทคโนทรอนิก featuring Melissa and Einstein) (Ireland #26, UK #42, B #21)
 1991 "Move That Body" (as เทคโนทรอนิก featuring Reggie) (Ireland #3, Ger #19, Netherl #32, UK #12, CH #10)
 1991 "Work" (as เทคโนทรอนิก featuring Reggie) (Ireland #12, UK #40, CH #24)
 1991 "Money Makes The World Go Round" (as เทคโนทรอนิก featuring Reggie)
 1991 "Voices" (promotion-only release)
 1992 "Move This (Shake That Body)" (as เทคโนทรอนิก featuring Ya Kid K)  (Hot 100 #6)
 1993 "Hey Yoh, Here We Go" (as เทคโนทรอนิก featuring Ya Kid K)
 1994 "One + One"
 1994 "Move It To The Rhythm" (as เทคโนทรอนิก featuring Ya Kid K)  (Hot 100 #83, Dance/Club Play #3)
 1995 "Recall" (as เทคโนทรอนิก featuring Ya Kid K)
 1995 "I Want You By My Side" (#31 B)
 1996 "Pump Up The Jam--The '96 Sequel" (UK #36)
 1996 "Crazy"
 1998 "Get Up—The ’98 Sequel" (Ger #91)
 1998 "Pump Up The Jam" (as D.O.N.S. featuring เทคโนทรอนิก) (Ger #25)
 1999 "Like This" (as เทคโนทรอนิก featuring Monday Midnite)
 2000 "The G. Train" (as เทคโนทรอนิก featuring Monday Midnite)
 2000 "The Mariachi" (as เทคโนทรอนิก featuring Ya Kid K) (#1 MEX)
 2001 "Runaway Blues"
 2002 "The Circle Unbroken"
 2005 "Pump Up The Jam 2005" (as D.O.N.S. featuring เทคโนทรอนิก) (Finland #11; UK #22; Ireland #25)

เพลงของ เทคโนทรอนิก ถูกใช้เป็นเพลงในภาพยนฅร์ดังนี้:
 1990 3 Men and a Little Lady – "Get Up! (Before The Night Is Over)"
 1990 Men at Work – "Pump Up The Jam"
 1993 The Meteor Man – "Move This"
 1993 Teenage Mutant Ninja Turtles III – "Rockin' Over The Beat"
 1996 Space Jam – "Pump Up The Jam (Instrumental)" 
 2006 Let's Go To Prison – "Move This (Shake That Body)"
 2008 You Don't Mess With The Zohan – "Pump Up The Jam"

แหล่งข้อมูลอื่น
 เทคโนทรอนิก ที่ Discogs
# เการักที่เกาหลี ซอร์รี ซารังเฮโย
เการักที่เกาหลี ซอร์รี ซารังเฮโย เป็นภาพยนตร์ไทย ที่ได้รับการจัดฉายครั้งแรกในวันที่ 8 กรกฎาคม พ.ศ. 2553 กำกับโดยพจน์ อานนท์ นำแสดงโดย รัชชานนท์ สุขประกอบ, ฮารุ ยามากูชิ, ภัณฑิลา ฟูกลิ่น และนักร้องชาวเกาหลีชื่อ โน อาจูhttp://www.popcornmag.com/bbs/lofiversion/index.php?t7646.html โดยเป็นเรื่องราวเกี่ยวกับ "คะน้า" (นำแสดงโดย ฮารุ) เด็กสาวที่คลั่งไคล้ซีรีส์ เกาหลีและพระเอกเกาหลีคนหนึ่ง (นำแสดงโดย โน อาจู) จนวันหนึ่งได้รับอีเมลจากพระเอกคนนั้น ว่าถ้ามีโอกาสมาเกาหลีจะพาไปเที่ยว เธอจึงขอความช่วยเหลือจาก "พฤหัส" ให้เดินทางไปเกาหลี

ด้านคำวิจารณ์ อภินันท์ บุญเรืองพะเนา จากผู้จัดการออนไลน์พูดถึงผลงานนี้ของพจน์ อานนท์ว่า "ภาพของตลกเจ็บตัว ตลกสังขาร หรือกะเทยดัดจริตสะดีดสะดิ้ง คือสิ่งที่ขาดไม่ได้ในงานของเขา"

นักแสดงและตัวละคร 
 โน อาจู รับบทเป็น อาจู 
 กาย (รัชชานนท์ สุขประกอบ) รับบทเป็น ชาย 
 พอร์ช (ศรัณย์ ศิริลักษณ์)  รับบทเป็น วอน
 ฮารุ สุขประกอบ รับบทเป็น คะน้า
 มดดำ (คชาภา ตันเจริญ) รับบทเป็น เอลิซ่า
 เกด (ธัญญา รัตนมาลากุล) รับบทเป็น มะระ
 เซนแพ็ทริค ไพเยอร์ รับบทเป็น เซน  
 ภู (ภูตะวัน เตชชาติวนิช)  รับบทเป็น กวางตุ้ง
 ต๊อด (อนุสรณ์ นัยนันท์) รับบทเป็น เมถุน
# สุรพันธ์ ชินวัตร
สุรพันธ์ ชินวัตร นักการเมืองชาวไทย อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ และ อดีตสมาชิกสภาผู้แทนราษฎรจังหวัดเชียงใหม่ 6 สมัย

 ประวัติ 
สุรพันธ์  ชินวัตร เป็นบุตรของนายเชียง (คู ชุนเชียง) และนางแสง ชินวัตร ชาวไทยเชื้อสายจีนแคะอพยพจากจังหวัดจันทบุรี สำเร็จการศึกษาระดับมัธยมศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีด้านย้อมสีและพิมพ์ผ้าจาก ประเทศเยอรมนี ด้านชีวิตครอบครัวสมรสกับนางประเมิน (มีพานิช) ชินวัตร มีบุตร 6 คน หนึ่งในนั้นได้แก่ นายสุรวัตร ชินวัตร ผู้อำนวยการอาวุโส ผู้บริหารสูงสุด Customer Service ธนาคารไทยพาณิชย์ นางศรุดา ชินวัตร นายกสมาคมไหมไทย ต่อมาเขาป่วยด้วยโรคสมองเสื่อมชนิดอัลไซเมอร์ ไม่มีความรับรู้เรื่องใดๆประกาศศาลเยาวชนและครอบครัวกลาง เรื่อง ศาลมีคำสั่งให้ นายสุรพันธ์ ชินวัตร เป็นคนไร้ความสามารถ และให้อยู่ในความอนุบาลของ นางศุรดา ชินวัตร จนกระทั่งเสียชีวิตในวันที่ 7 มิถุนายน พ.ศ. 2559

สุรพันธ์  ชินวัตร เป็นน้องชายของนายบุญเลิศ ชินวัตร บิดาของ พ.ต.ท.ดร.ทักษิณ ชินวัตร อดีตนายกรัฐมนตรีของไทย

 งานการเมือง 
สุรพันธ์ ชินวัตร ได้รับการเลือกตั้งเป็นสมาชิกสภาผู้แทนราษฎร จังหวัดเชียงใหม่ 6 สมัย คือนักการเมืองท้องถิ่นจังหวัดเชียงใหม่. กรุงเทพฯ : สถาบันพระปกเกล้า. 2551
 การเลือกตั้ง พ.ศ. 2518
 การเลือกตั้ง พ.ศ. 2522
 การเลือกตั้ง พ.ศ. 2526
 การเลือกตั้ง พ.ศ. 2529รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง. 2529
 การเลือกตั้ง พ.ศ. 2531
 การเลือกตั้ง พ.ศ. 2538

ในปี 2539 เขาได้ลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ ร่วมกับ ธวัชวงศ์ ณ เชียงใหม่ และพงศ์ สุภาวสิทธิ์ แต่ไม่ได้รับเลือกตั้ง มีเพียงธวัชวงศ์เพียงคนเดียวที่ได้เป็น ส.ส.ในครั้งนั้น

 การดำรงตำแหน่งรัฐมนตรี 
สุรพันธ์ ชินวัตร ได้รับแต่งตั้งเป็นรัฐมนตรีช่วยว่าการกระทรวงคมนาคม ในปี พ.ศ. 2529 - พ.ศ. 2531 ในสมัยรัฐบาลพลเอกเปรม ติณสูลานนท์ ซึ่งการที่นายสุรพันธ์ ชินวัตร ดำรงตำแหน่งรัฐมนตรีในครั้งนั้น บริษัทแอดวานซ์ อินโฟร์ เซอร์วิส (เอไอเอส) ซึ่งเป็นผู้ให้บริการระบบ GSM900 และ GSM1800 ในปัจจุบัน ได้รับสัมปทานเครือข่ายโทรศัพท์มือถือเป็นรายแรกhttp://www.thaiswatch.com/#politician-info-pid-POL0000002536-info-history

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๑, ๑ ธันวาคม ๒๕๓๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๑๓ ง ฉบับพิเศษ หน้า ๓, ๓ ธันวาคม ๒๕๒๙
# หย่งชุน หมัดสั้นสะท้านบู๊ลิ้ม
หย่งชุน หมัดสั้นสะท้านบู๊ลิ้ม (อังกฤษ: Wing Chun, อักษรจีนตัวเต็ม: 詠春) เป็นภาพยนตร์กำลังภายในและตลกสัญชาติฮ่องกง ในปี ค.ศ. 1994 นำแสดงโดย หยาง จื่อฉยง, เจิ้น จื่อตัน และ ฉี เส้าเฉียน กำกับการแสดงโดย หยวน หวูปิง ดัดแปลงมาจากตำนานของจอมยุทธหญิงในยุคราชวงศ์ชิงที่ชื่อ เหยียน หย่งชุน ผู้ที่ได้รับการกล่าวขานว่าเป็นต้นแบบของมวยหย่งชุน10 หนังต้องดู ของ เจินจื่อตัน (ดอนนี่เยน)11 ปี "ยิปมัน" ยุคสมัยแห่ง "หย่งชุน"

 เนื้อเรื่อง 
เหยียน หย่งชุน (หยาง จื่อฉยง) เป็นแม่ค้าขายเต้าหู้ อยู่ในหมู่บ้านริมเขาไทซาน ต่อมาด้วยความสวย หย่งชุนถูกอันธพาลรังแกและข่มขู่ให้แต่งงานด้วย เธอจึงหนีขึ้นเขาและได้พบกับแม่ชีอู่เหม่ย (เจิ้ง เพ่ยเพ่ย) ผู้ซึ่งสอนกังฟูให้เธอจนช่ำชอง และเป็นที่มาของเพลงมวยหย่งชุน 

หย่งชุนได้ช่วยเยี่ยมเหนียง (แคทเธอรีน เฟยหง ยาน) สาวชาวบ้านไร้ที่พึ่งไว้จากการฉุดของโจรป่าและพามาอยู่ด้วยที่บ้าน เหลียง ปอกเชา (เจิ้น จื่อตัน) คู่หมั้นหย่งชุนเดินทางถึงคิดว่าหย่งชุนเป็นชาย และเยี่ยนเหนียงเป็นหย่งชุนจนเกิดการหึงหวง วานรเหินรองหัวหน้าโจรป่าคิดจะมาฉุดเยี่ยนเหนียงอีกครั้งแต่ถูกหย่งชุนทำร้ายบาดเจ็บ ชะนีเหิน (ฉีเส้าเฉียน) หัวหน้าโจรจึงออกโรงมาล้างแค้น หย่งชุนแม้จะชนะแต่ก็บาดเจ็บสาหัส 

ด้านเหลียงปอกเชาเมื่อรู้ว่าใครคือเหย่งชุนตัวจริงจึงตัดสินใจขอแต่งงาน ส่วนหย่งชุนจึงขึ้นเขาไปหาอาจารย์รักษาตัวและขอคำชี้แนะ จากนั้นลงมาสู้กับชะนีเหินอีกครั้งโดยมีเดิมพันว่า ถ้าหย่งชุนแพ้ต้องแต่งกับชะนีเหิน แต่ถ้าชนะชะนีเหินต้องเรียกหย่งชุนว่าแม่

 นักแสดง 

 หยาง จื่อฉยง (มิเชล โหย่ว) รับบท เหยียน หย่งชุน
 เจิ้น จื่อตัน (ดอนนี่ เยน) รับบท เหลียง ปอกเชา
 ฉี เส้าเฉียน รับบท ชะนีเหิน
 เจิ้ง เพ่ยเพ่ย รับบท แม่ชีอู่เหม่ย
 ย่วน ฉงตาน รับบท ลูกคิดหยกฟาง 
 หลี่ จื่อสง รับบท บัณฑิตหวง
 แคทเธอรีน เฟยหง ยาน รับบท เยี่ยมเหนียง

 เบื้องหลัง 
Wing Chun เป็นภาพยนตร์ในการกำกับเรื่องที่ 23 ของหยวน หวูปิง ผู้กำกับภาพยนตร์แอ็คชั่นชาวจีนที่มีชื่อเสียงและประสบความสำเร็จมากที่สุดคนหนึ่ง เนื้อเรื่องดัดแปลงมาจากตำนานของจอมยุทธหญิงในยุคราชวงศ์ชิงที่ชื่อ เหยียน หย่งชุน หรือ หยิม หวิ่งชุน ผู้ที่ได้รับการกล่าวขานว่าเป็นต้นแบบของมวยหย่งชุน

สำหรับเรื่องนี้ถือเป็นภาพยนตร์ตลกด้วย ที่กระทั่งจบก็ไม่มีตัวละครตัวไหนตายเลยWing Chun (Yong Chun, 1994)

นำแสดงโดย หยาง จื่อฉยง นักแสดงกังฟูหญิงชาวมาเลเซีย ที่นับเป็นการแสดงนำเป็นเรื่องที่ 2 ในภาพยนตร์ของหยวน หวูปิง ต่อจาก Tai Chi Master ภาพยนตร์เรื่องก่อนหน้านั้นเพียงเรื่องเดียวในปี ค.ศ. 1993

ในเว็บไซต์ IMDb ได้ให้คะแนนภาพยนตร์เรื่องนี้ 7 ดาวจากทั้งหมด 10 คะแนนเต็ม

ในประเทศไทยเมื่อเข้าฉายในโรงภาพยนตร์ใช้ชื่อภาษาไทยว่า หย่งชุน หมัดสั้นสะท้านบู๊ลิ้ม แต่เมื่อออกเป็นดีวีดีใช้ชื่อว่า พยัคฆ์สาวหมัดหย่งชุน

ต่อมาในฮ่องกงได้มีการสร้างต่อเป็นซีรีส์ในชื่อเดียวกัน ออกอากาศตั้งแต่ปี ค.ศ. 2004-2007 ความยาว 40 ตอน นำแสดงโดย หยวนเปียว, เซียะ ถิงฟง และหง จินเป่า (ชื่อภาษาไทยว่า "หย่งชุน พยัคฆ์แค้นเลือดมังกร")
# ภัยพิบัติโภปาล
พิบัติภัยโภปาล เกิดขึ้นเนื่องจากอุบัติเหตุที่โรงงานผลิตยาฆ่าแมลงของบริษัทยูเนียนคาร์ไบด์ปัจจุบันเป็นบริษัทในเครือของดาวเคมิคอล ซึ่งตั้งอยู่ที่เมืองโภปาล เมืองหลวงของรัฐมัธยประเทศ ประเทศอินเดีย เมื่อกลางดึกของวันที่ 3 ธันวาคม 1984 ทำให้ก๊าซเมทิลไอโซไซยาไนด์ และสารพิษอื่น ๆ รั่วไหลออกจากโรงงาน และส่งผลกระทบถึงประชาชนมากกว่า 500,000 คน

หน่วยงานท้องถิ่นของรัฐมัธยประเทศว่า มีผู้เสียชีวิตทันที 2,259 คน ต่อมาจึงสรุปยอดผู้เสียชีวิตว่า มี 3,787 คนhttp://www.mp.gov.in/bgtrrdmp/relief.htm ในขณะที่หน่วยงานอื่นของรัฐบาลอินเดียว่า มีผู้เสียชีวิตประมาณ 15,000 คน  โดย 8,000 คนเสียชีวิตในสัปดาห์แรกหลังเกิดเหตุEckerman (2001). Essay for MPH. A short overview, 57 pages, 82 references.

เมื่อเดือนมิถุนายน ค.ศ. 2010 หลังเกิดเหตุการณ์เป็นเวลา 24 ปี ศาลอินเดียได้ตัดสินว่า อดีตพนักงานของยูเนียนคาร์ไบด์ 7 คน รวมทั้งนายวอร์เรน แอนเดอร์สัน อดีตประธานบริษัท มีความผิดฐานกระทำโดยประมาทเป็นเหตุให้ผู้อื่นถึงแก่ความตาย และลงโทษจำคุกคนละ 2 ปี พร้อมปรับเงินอีกคนละประมาณ 2,000 ดอลลาร์สหรัฐ ซึ่งเป็นบทลงโทษขั้นสูงสุดตามกฎหมายอินเดีย ส่วนอดีตพนักงานอีก 8 คนที่ถูกกล่าวหาด้วย ได้ถึงแก่ความตายลงก่อนมีคำพิพากษาดังกล่าว
# ฟาริดา สุไลมาน
ฟาริดา สุไลมาน (เกิด 26 มกราคม พ.ศ. 2507) อดีตสมาชิกสภาผู้แทนราษฎรจังหวัดสุรินทร์ และอดีตรองโฆษกกระทรวงการพัฒนาสังคมและความมั่นคงของมนุษย์ เป็นภรรยาของมุข สุไลมาน

 ประวัติ 
ฟาริดา มีชื่อเล่นว่า โน เกิดเมื่อวันที่ 26 มกราคม พ.ศ. 2507 ที่อำเภอศีขรภูมิ จังหวัดสุรินทร์ประวัติผู้สมัคร ส.ส. ในครอบครัวที่เป็นมุสลิม 1 ใน 5 ครอบครัวในจังหวัดสุรินทร์ บิดาชื่อดรุณ ประธาน เป็นลูกครึ่งปาทานและเขมรจีรศักดิ์ โสะสัน และคณะ (มกราคม–เมษายน 2551). นูรุ้ลอีมานและกระบวนการสร้างชุมชนมุสลิมในพหุสังคมอีสาน. วารสารลุ่มน้ำโขง (4:1), หน้า 60-61 ทั้งบิดาและมารดาล้วนเคยดำรงตำแหน่งกำนันในท้องถิ่น จบการศึกษาชั้นมัธยมศึกษาจากโรงเรียนสุรวิทยาคาร จากนั้นศึกษาต่อในระดับปริญญาตรี สาขาจิตวิทยาการแนะแนว มหาวิทยาลัยศรีนครินทรวิโรฒ ประสานมิตร จบการศึกษาปริญญาโท สาขาการแนะแนว จากมหาวิทยาลัยศรีนครินทรวิโรฒ และปริญญาเอกสาขายุทธศาสตร์การพัฒนาภูมิภาคจากมหาวิทยาลัยราชภัฏสุรินทร์

ฟาริดาสมรสกับมุข สุไลมาน อดีตสมาชิกสภาผู้แทนราษฎรจังหวัดปัตตานี มีบุตร 2 คน คือ นัสรี และฟาดิล สุไลมาน

 งานการเมือง 
ฟาริดา สุไลมานเริ่มทำงานการเมืองโดยเป็นนายกเทศมนตรีตำบลระแงง อำเภอศีขรภูมิ จังหวัดสุรินทร์ ต่อมาจึงได้หันเข้ามาทำงานการเมืองในระดับชาติ โดยการลงสมัครรับเลือกตั้งสมาชิกสภาผู้แทนราษฎร จังหวัดสุรินทร์ และได้รับการเลือกตั้งถึง 3 สมัย ในสังกัดพรรคไทยรักไทย พรรคพลังประชาชน และย้ายมาสังกัดพรรคมาตุภูมิ ต่อมาภายหลังการยุบสภาเมื่อวันที่ 10 พฤษภาคม พ.ศ. 2554 จึงได้ย้ายมาสังกัดพรรคภูมิใจไทยเปิดตัว 25 อดีต ส.ส. ไหลเข้าภท. และลงสมัคร สส. จังหวัดสุรินทร์ ในนามพรรคภูมิใจไทย ซึ่งเป็นคนละพรรคกับมุข สุไลมานผู้เป็นสามี

ฟาริดา สุไลมาน เคยได้รับการแต่งตั้งเป็นที่ปรึกษารัฐมนตรีว่าการกระทรวงเกษตรและสหกรณ์ รองโฆษกกระทรวงการพัฒนาสังคมและความมั่นคงของมนุษย์

ในปี พ.ศ. 2564 เธอย้ายไปร่วมงานกับพรรคไทยสร้างไทย ซึ่งนำโดยคุณหญิงสุดารัตน์ เกยุราพันธ์เช็คขุนพล'ไทยสร้างไทย' เดิมพัน30ปี‘สุดารัตน์’ กระทั่งทางพรรคไทยสร้างไทยได้มีการแถลงข่าวเปิดตัวนางฟาริดาเป็น ว่าที่ผู้สมัคร ส.ส. เขต 5 จังหวัดสุรินทร์ ของทางพรรค“ฟาริดา สุไลมาน” เปิดตัวซบ “ไทยสร้างไทย” ลงชิง ส.ส.สุรินทร์ เขต 5

 กรณีที่เป็นข่าว 
ฟาริดา สุไลมาน เคยตกเป็นข่าวดังเนื่องจากถูกกัปตันการบินไทยขวางไม่ให้ขึ้นเครื่องบิน เที่ยวบินกรุงเทพฯ-ขอนแก่น เพื่อที่จะเดินทางกลับพื้นที่ที่ จ.สุรินทร์ โดยสายการบินไทย เที่ยวบินที่ TG1040 กรุงเทพฯ-ขอนแก่น แต่ขณะเดินไปที่ประตูเครื่องบิน มีชายแต่งกายคล้ายกัปตันเครื่องมาขวางและสอบถามว่าตนเองเป็น ส.ส.พรรคพลังประชาชนใช่หรือไม่ พร้อมกล่าวว่า การบินไทย ไม่ต้อนรับ ส.ส.พรรคพลังประชาชน

ผลงาน
งานเขียน
 พ.ศ. 2557 - หนังสือ"ผู้หญิงสองวัฒนธรรม บนเส้นทางชีวิตการเมือง"

พิธีกร
 พ.ศ. 2557 - รายการ wanita variety ทางช่อง TMTV (ช่องทีวีมุสลิม)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๑, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒๕, ๑๘ ธันวาคม ๒๕๕๑
# แฟนตาซี (เพลงเอ็กไซล์)
"แฟนตาซี"  เป็นซิงเกิลที่ 33 ของเอ็กไซล์ วางจำหน่ายวันที่ 9 มิถุนายน พ.ศ. 2553 ในรูปแบบในรูปแบบดับเบิลแม็กซีซิงเกิล 

เพลง "VICTORY" เป็นเพลงเชียร์ทีมชาติญี่ปุ่นในการแข่งขันฟุตบอลโลกครั้งที่ 19 ที่ประเทศแอฟริกาใต้  เพลง ”24karats STAY GOLD” และเพลง “My Station” เป็นเพลงประกอบโฆษณาเครื่องดื่ม “คิรินเลมอน” ของบริษัทคิริน  เพลง “โอะเนะไก” (願い) เป็นเพลงประกอบดีวีดี “DANCE EARTH~โอะเนะไก~” ของ USA  เพลง “เทะ โนะ สึนะ” (掌の砂) เป็นเพลงประกอบโฆษณาโตโยต้า วิช  และเพลง “GOING ON” เป็นเพลงประจำการแข่งขัน “EXILE Presents VOCAL BATTLE AUDITION 2”  

 รายชื่อเพลง 
 VICTORY 
 24karats STAY GOLD 
 願い
 掌の砂 
 GOING ON 
 My Station 
 Make It Last Forever
 MONSTER
 Angel -Acoustic Version- [Bonus Track]

 มิวสิกวิดีโอ 

 VICTORY
 24karats STAY GOLD
 願い

 การแสดงสด 
 29 พฤษภาคม  พ.ศ. 2553 – MTV WORLD STAGE x VMAJ 2010 - "24karats STAY GOLD" 
 ชาร์ต 
ชาร์ตออริกอน (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต9 มิถุนายน 2010ชาร์ตอัลบัมออริกอนรายวัน#1111,246 9 มิถุนายน 2010ชาร์ตอัลบัมออริกอนรายสัปดาห์#1302,716466,70125 สัปดาห์9 มิถุนายน 2010ชาร์ตอัลบัมออริกอนรายเดือน#1391,871466,7019 มิถุนายน 2010ชาร์ตอัลบัมออริกอนรายปี#11466,701466,701

 หมายเหตุ 
 ซิงเกิล FANTASY ถูกจัดอันดับในชาร์ตอัลบัมประจำสัปดาห์ของออริกอน  เนื่องจากซิงเกิล FANTASY มีเพลงโปรโมตเกิน 5 เพลง
# 40 วอลล์สตรีต
40 วอลสตรีต เป็นหนึ่งในอาคารที่มีชื่อเสียงและลักษณะอันโดดเด่นแบบอลังการศิลป์ (Art Deco) ตัวอาคารมีความสูงทั้งสิ้น 283 เมตร มีทั้งสิ้น 70 ชั้น ตั้งอยู่ระหว่างถนนแนสซอ (Nassau Street) และถนนวิลเลียม (William Street) บนเกาะแมนแฮตตัน นครนิวยอร์ก สหรัฐ เป็นที่ทำการธนาคารและปัจจุบันเป็นที่รู้จักกันในชื่อ  ตึกทรัมพ์ (Trump Building) ใช้เวลาก่อสร้างเพียง 11 เดือนจึงแล้วเสร็จ

thumb|รูปถ่ายเก่าของตึก 40 วอลสตรีต
 อ้างอิง
# วินโดวส์เอ็นที 6.1
วินโดวส์เอ็นที 6.1  เป็นระบบปฏิบัติการของไมโครซอฟท์ ซึ่งสามารถหมายถึง

 วินโดวส์ 7
 วินโดวส์เซิร์ฟเวอร์ 2008 R2
# วินโดวส์เอ็นที 6.0
วินโดวส์เอ็นที 6.0  เป็นระบบปฏิบัติการของไมโครซอฟท์ ซึ่งสามารถหมายถึง

 วินโดวส์วิสตา
 วินโดวส์เซิร์ฟเวอร์ 2008
# ชาลส์ โจว
ชาลส์ คอง โจว  หรือในชื่อภาษาจีน โจว หย่งคัง  เป็นสมาชิกสภาผู้แทนราษฎร สภาคองเกรส สหรัฐอเมริกา โดยเป็นสมาชิกพรรคริพับลิกัน (สหรัฐ)

โจวเกิดเมื่อวันที่ 9 สิงหาคม พ.ศ. 2513 ที่ลอสแอนเจลิส รัฐแคลิฟอร์เนีย แต่เติบโตที่รัฐฮาวาย บิดาเป็นชาวจีนเซี่ยงไฮ้ ส่วนมารดาเป็นชาวไทย อาศัยอยู่กรุงเทพมหานคร

เขาลงสมัครรับเลือกตั้งเมื่อวันที่ 22 พฤษภาคม พ.ศ. 2553 ภายหลังจากการลาออกจากตำแหน่งของนีล อาเบอร์ครอมบีย์ และสามารถเอาชนะ เอ็ด เคส อดีตสมาชิกสภาผู้แทนผู้แทนราษฎร พรรคเดโมแครต และคอลลีน ฮานาบูซะ ประธานวุฒิสมาชิก พรรคเดโมแครต รัฐฮาวาย ถือเป็นชัยชนะครั้งแรกในรอบ 50 ปีของพรรคริพับลิกัน (สหรัฐ)ในเขต 1 รัฐฮาวาย
# ประสงค์ โฆษิตานนท์
ประสงค์ โฆษิตานนท์ อดีตรัฐมนตรีช่วยว่าการกระทรวงมหาดไทย ในรัฐบาลของนายสมัคร สุนทรเวช และนายสมชาย วงศ์สวัสดิ์ อดีตสมาชิกวุฒิสภาจังหวัดเพชรบูรณ์ และสมาชิกวุฒิสภาจากการแต่งตั้ง พ.ศ. 2535 และ พ.ศ. 2539

 ประวัติ 
นายประสงค์ โฆษิตานนท์ เกิดเมื่อวันที่ 15 ธันวาคม พ.ศ. 2486 ที่เขตพระโขนง กรุงเทพมหานคร สำเร็จการศึกษาระดับปริญญาตรี สาขาการเงินและการธนาคาร จากสถาบันฟาร์อีสเทอร์น ประเทศฟิลิปปินส์ และระดับปริญญาโท สาขาการตลาด จากสถาบันเดลลาส ประเทศสหรัฐอเมริกา

นายประสงค์ โฆษิตานนท์ เป็นเจ้าของบริษัท อาณาจักรสุโขทัยหินอ่อนและแกรนิต จำกัด, บริษัท แกรนิตเพชรบูรณ์ จำกัด และบริษัท พี.วี.หินอ่อนและแกรนิต จำกัด 

 งานการเมือง 
นายประสงค์ โฆษิตานนท์ เคยได้รับการแต่งตั้งเป็นสมาชิกวุฒิสภา 2 สมัย คือ พ.ศ. 2535 และ พ.ศ. 2539พระบรมราชโองการ ประกาศ แต่งตั้งสมาชิกวุฒิสภา (นายประสงค์ โฆษิตานนท์ แทนตำแหน่งที่ว่าง) ต่อมาได้มีการเปลี่ยนแปลงการสรรหาสมาชิกวุฒิสภามาเป็นการเลือกตั้ง ซึ่งนายประสงค์ โฆษิตานนท์ ได้ลงสมัครในจังหวัดเพชรบูรณ์ และได้รับการเลือกตั้งในครั้งนั้นด้วย 

ต่อมานายสุวิทย์ คุณกิตติ หัวหน้าพรรคเพื่อแผ่นดิน ได้เสนอชื่อนายประสงค์ โฆษิตานนท์ รับตำแหน่งรัฐมนตรีในโควตาของพรรคเพื่อแผ่นดิน เนื่องจากนายประสงค์ เป็นนายทุนสนับสนุนพรรคhttp://www.ryt9.com/s/refb/440161 ทำให้นายประสงค์ โฆษิตานนท์ ได้รับตำแหน่งรัฐมนตรีช่วยว่าการกระทรวงมหาดไทย ใน 2 รัฐบาล คือ รัฐบาลของนายสมัคร สุนทรเวชพระบรมราชโองการ ประกาศ ให้รัฐมนตรีพ้นจากความเป็นรัฐมนตรีและแต่งตั้งรัฐมนตรี และรัฐบาลของนายสมชาย วงศ์สวัสดิ์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๘, ๔ ธันวาคม ๒๕๔๕
# ปลาอามาทัส
ปลาอามาทัส (ชื่อวิทยาศาสตร์: Hydrolycus armatus) ปลาน้ำจืดชนิดหนึ่ง ในวงศ์ปลาฟันสุนัข (Cynodontidae) ในอันดับปลาคาราซิน 

รูปร่างคล้ายกับ ปลาสคอมบิรอยด์ (H. scomberoides) มาก ซึ่งเป็นปลาที่อยู่ในสกุลเดียวกันมาก ต่างกันที่ปลาอามาทัสมีครีบทุกครีบเล็กกว่า และมีสีแดง ครีบไขมันสีส้มเข้ม หัวมีขนาดใหญ่กว่าและหักลง ไม่ชี้ขึ้นเหมือนปลาสคอมบีรอยด์ และลำตัวเป็นสีเหลืองทองในปลาขนาดเล็ก แต่จะเปลี่ยนเป็นสีเงินวาวเมื่อปลามีขนาดใหญ่ขึ้น นอกจากนี้แล้ว จุดเด่นที่สำคัญคืออีกประการหนึ่งคือ เมื่อปลาโตเต็มที่ เขี้ยวคู่ล่างที่กรามล่างจะยาวแหลมออกมาจากปากอย่างเห็นได้ชัดนับว่าเป็นปลาที่มีฟันเขี้ยวใหญ่และแหลมคมที่สุดสำหรับปลาในวงศ์นี้

ขนาดเมื่อโตเต็มที่ประมาณ 60-80 เซนติเมตร ซึ่งก็นับได้อีกว่าเป็นปลาที่มีขนาดใหญ่ที่สุดในวงศ์นี้

มีพฤติกรรมชอบอยู่รวมเป็นฝูงในระดับกลางน้ำในปลาวัยเล็ก หากินโดยล่าปลาและกุ้งต่าง ๆ เป็นอาหาร และถึงแม้ว่าจะเป็นปลาที่มีขนาดใหญ่กว่าก็ตาม ก็สามารถใช้ปากและเขี้ยวที่แหลมคมนี้จับและกลืนกินได้ รวมถึงมีพฤติกรรมกินพวกเดียวกันเองด้วย

พบกระจายพันธุ์ในแม่น้ำอเมซอนและสาขา, ลุ่มแม่น้ำโอริโนโค รวมถึงแม่น้ำกายอานา

นิยมตกเป็นเกมกีฬา และนิยมเลี้ยงเป็นปลาสวยงามที่ต้องนำเข้าจากอเมริกาใต้ จัดเป็นปลาที่มีราคาสูงชนิดหนึ่ง ในประเทศไทยมีชื่อเรียกปลาอามาทัสในแวดวงปลาสวยงามว่า "อามาทัสหางดำ" ทั้งนี้เพื่อมิให้สับสนกับปลาทาทูเอีย (H. tatauaia) ซึ่งเป็นปลาในสกุลเดียวกันอีกชนิดหนึ่ง ที่มีความใกล้เคียงกันมาก ยิ่งโดยเฉพาะในปลาขนาดเล็ก ซึ่งปลาทาทูเอียจะถูกเรียกว่า "อามาทัสหางแดง" ทั้งนี้ เมื่อปลาทั้ง 2 ชนิดนี้เมื่อโตขึ้นจึงจะเห็นความแตกต่างได้ชัดเจน กล่าวคือ ปลาอามาทัสจะมีครีบหางเป็นสีดำ ขณะที่ปลาทาทูเอียจะเป็นสีแดง  อีกทั้ง การนำเข้าปลาในวงศ์นี้ในระยะแรกเริ่มจะสับสนจะปะปนกันมา ปลาอามาทัสจะถูกปะปนเข้ามาพร้อมกับปลาสคอมบิรอยด์และปลาทาทูเอีย แม้แต่ในต่างประเทศก็พบกรณีเช่นนี้ แต่เมื่อเลี้ยงในที่เลี้ยงแล้ว พบว่า ปลาอามาทัสมีนิสัยไม่ขี้ตกใจเหมือนปลาในวงศ์เดียวกันนี้ชนิดอื่น ๆ มีนิสัยที่ดุกว่า และเติบโตได้เร็วกว่า และมีราคาที่แพงกว่าบทความเรื่อง Hydrolycus หมาป่าวารีแห่งอเมซอน VS Hydrocynus สุนัขน้ำแห่งแอฟริกา, หน้า 42-64 นิตยสาร Aquarium Biz Vol.1 ฉบับที่ 11 ประจำเดือนพฤษภาคม 2011